# Mellita quinquiesperforata

Mellita quinquiesperforata, conegut popularment com a galeta de mar o dòlar de la sorra (sand dollar), és una espècie d'equinoderm. Rep aquest nom a causa de la seva forma xata i ovalada.

## Descripció

Es caracteritza per presentar una mida entre 5 i 10 cm de diàmetre, el seu cos presenta simetria radial i és comprimit dorso-ventralment és a dir aplanat, a la seva superfície ventral presenta petits túbuls i cilis els quals utilitza per a la locomoció. La seva superfície corporal presenta petites espines. A la seva superfície dorsal es poden apreciar estructures petaloides les quals són utilitzades com a brànquies. Presenta a les seves superfícies cinc obertures o perforacions ovalades les quals se les anomena lúnules i per raó d'aquesta característica deriva el seu nom específic quinquiesperforata. En general la seva coloració és de color marró, gris o verdosa.

## Distribució

Aquesta espècie presenta una àmplia distribució a les costes de l'oceà Atlàntic occidental (des de les costes de Carolina del Nord (Estats Units d'Amèrica) fins a les costes de Rio Grande do Sul (Brasil)), a la regió del mar Carib (les costes de Colòmbia, Costa Rica, Cuba, República Dominicana, Golf de Mèxic, Hondures, Jamaica, El Salvador, Nicaragua, Panamà, Puerto Rico, Aruba, Curaçao i Bonaire), Equador, les costes occidentals de Mèxic i Veneçuela (en aquest darrer país havent-se assenyalats per als estats d'Aragua, Carabobo, Miranda, Nueva Esparta, Sucre, Vargas i Falcón), i també a les costes tailandeses del mar d'Andaman.

## Hàbitat

Poden trobar-se en diferents hàbitats: a platges amb fons sorrenc o rocós, esculls de corall i en llocs costaners tropicals i subtropicals. Com a elements de la infauna solen alimentar-se d'animals i plantes microscòpiques que es troben als substrats on habiten. El registre batimètric d'aquests organismes se situa entre els 0 i els 180 metres de profunditat.

## Sistemàtica i taxonomia

Les espècies de Mellita es troben emparentades amb el gènere Leodia (M. Isometra i M. tenuis). No tenen òrgans reproductors.
* M. quinquiesperforata viva (part inferior)
* M. quinquiesperforata viva (part superior)
* Esquelet (part superior). Es pot veure la boca (al centre) i l'anus (a sota).

## Notes

* ↑ La infauna és la fauna o conjunt d'organismes que viuen entre les partícules del sediment al medi aquàtic. Excaven i es desplacen a l'interior del substrat (llot, sorra) o construeixen túnels, tubs o caus. Juntament amb l'epifauna, són part de la comunitat bentònica.

## Referències

* ↑ Cervigon i Efigenio, 1981.
* ↑ «Biodiversidad Marina del Estado Miranda» (en castellà). Arxivat de l'original el 2014-02-22. [Consulta: 27 agost 2024].
* 1 2 3 Zoopy, 1967, p. 267-333.
* 1 2 3 Serafy i Fell, 1985.
* ↑ «Encyclopedia of Life: Mellita quinquiesperforata Distribution» (en anglès).
* ↑ Engel, 1939, p. 1-12.

## Bibliografia

* Cervigon, Fernando; Velázquez, Efigenio. Nombre vernáculos de organismos marinos del Estado Nueva Esparta (en castellà). Caracas (Venezuela): Fernando Cervigon Editor, 1981.
* Engel, H. «Echinodermos from Aruba, Curaçao, Bonaire and Northern Venezuela» (en anglès). Capita Zoologica, VIII(4), 1939.
* Serafy, D. Keith; Fell, F. Julian «Marine flora and fauna of the Northeastern United State Echinodelrmata: Echinoidea» (en anglès). NOAA Technical Report NMFS 33, 1985.
* Zoopy, Evelyn «Contribución al conocimiento de los equinodermos de Venezuela» (en castellà). Acta Biologica Venezuelica, 5(17), 1967.

## Enllaços externs

* «Mellita quinquiesperforata» (en anglès). Biodiversity Heritage Library (BHL).